A Bizottság 799/1999/EK rendelete

(1999. április 16.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2261/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelet rendelkezéseinek meg nem felelő előírásokat tartalmazó kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. április 16-án.

a Bizottság részéről

Mario Monti

a Bizottság tagja

[1] HL L 292., 1998.10.30., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

+++++ TIFF +++++

+++++ TIFF +++++

AB

Árumegnevezés | KN-kód szerinti besorolás | Indoklás |

(1) | (2) | (3) |

1.Összetett berendezés, amely az alábbi részegységeket tartalmazza egy közös burkolatban:távbeszélő-készülék,digitális üzenetrögzítő berendezés,modem (33,6 Kbps),központi feldolgozóegység 48 MHz-es processzorral, 4 MB (legfeljebb 12 MB) ROM (kizárólag adatok beolvasására alkalmas) és 4 MB (legfeljebb 32 MB) DRAM,színes képernyő (8 640 × 480 VGA érintőpanel),billentyűzet egérgombbal,interfészek: POTS (2), ISDN, Ethernet, valamint soros és párhuzamos port.A készülék funkciói: telefonálás, telefonos üzenetrögzítés, üzenetek (pl. faxok és elektronikus levelek) küldése és fogadása elektronikus formátumban telefonvonalon keresztül, Internet-hozzáférés, különböző szoftverek futtatása (telefonkönyv, szövegszerkesztő, naptár).Lásd az A ábrát | 85175090 | A besorolást a Kombinált Nómenklatúra 1. és 6. általános értelmezési szabálya, a XVI. áruosztály 3. megjegyzése, a 84. árucsoporthoz fűzött 5. E. megjegyzés, valamint a 8517, a 851750 és a 85175090 KN-kód megfogalmazása határozza meg. Az összetett berendezés elsődleges funkciója: vezetékes távbeszélő szolgáltatás. Mivel a két fő összetevő (távbeszélő-készülék és telekommunikációs készülék) egyike sem biztosít alapvető jelleget a termék számára, így a Kombinált Nómenklatúra 3c. általános értelmezési szabályát vámtarifa-alszám szinten kell alkalmazni. |

2.Új négykerekű jármű 928 cm3-es dízelmotorral, a jármű megengedhető össztömege körülbelül 1800kg, hozzávetőleges mérete 2,7 m (hosszúság) × 1,4 m (szélesség). A jármű nyitott vezetőfülkéjében – a sofőrrel együtt – két fő számára alkalmas ülőpad található, a nyitott rakfelület megközelítő mérete 1,2 m (hosszúság) × 1,4 m (szélesség).Terhelhetősége körülbelül 900 kg. A rakfelület billenő hidraulikával rendelkezik. A járművet pótkocsi vontatására alkalmas vonóhoroggal és csapostengellyel is ellátták. A személyszállítás területe kisebb, mint a rakfelület.Lásd a B ábrát | 87042191 | A besorolást a Kombinált Nómenklatúra 1. és 6. általános értelmezési szabálya, valamint a 8704, a 870421 és a 87042191 KN-kód megfogalmazása határozza meg. A járművet elsősorban nem jármű-, berendezés- vagy tehervontatásra, illetve tolásra tervezték, így az nem teljesíti a 87. árucsoport 2. megjegyzésének követelményeit. A járművet elsősorban nem is személyszállításra tervezték. Esetében nem billenőkocsiról van szó (lásd a Harmonizált Rendszer 870410 vámtarifa-alszámához tartozó magyarázó megjegyzéseket). |

[1] Az ábra kizárólag tájékoztatási célt szolgál.

--------------------------------------------------